ai4bharat/Pralekha huggingface dataset:
संरक्षण मंत्रालय
बँकॉक येथे 20 एप्रिल रोजी 8 वा भारत-थायलंड संरक्षण संवाद आयोजित
नवी दिल्ली, 19 एप्रिल 2023
थायलंड सरकारच्या निमंत्रणावरून, संरक्षण मंत्रालयाच्या विशेष सचिव निवेदिता शुक्ला वर्मा 20-21 एप्रिल 2023 दरम्यान बँकॉकच्या अधिकृत दौऱ्यावर जाणार आहेत. या दौऱ्या दरम्यान, 20 एप्रिल 2023 रोजी विशेष सचिव, निवेदिता शुक्ला थायलंडच्या संरक्षण मंत्रालयाचे संरक्षण उप-स्थायी सचिव जनरल नुचित श्रीबुनसोंग यांच्यासोबत भारत-थायलंड संरक्षण संवादाच्या 8 व्या बैठकीचे सह-अध्यक्षस्थान भूषवतील.
या संवादा दरम्यान, सह-अध्यक्ष दोन्ही देशांमधील संरक्षण सहकार्याचा आढावा घेतील आणि द्विपक्षीय संबंध आणखी बळकट करण्यासाठी नवीन पुढाकारांचा शोध घेतील. दोन्ही देश सामायिक हिताच्या प्रादेशिक आणि जागतिक मुद्द्यांवर विचार विनिमय करतील. या दौऱ्याचा एक भाग म्हणून, विशेष सचिव निवेदिता शुक्ला थायलंडच्या संरक्षण मंत्रालयाचे संरक्षण स्थायी सचिव जनरल सॅनिचानोग संगकाचंत्र यांचीही भेट घेणार आहेत.
भारत आणि थायलंड यांच्यात सामरिक भागीदारी आहे आणि संरक्षण हा या सहकार्याचा प्रमुख स्तंभ आहे. संरक्षण संवाद बैठक, लष्कर-ते-लष्कर विनिमय , उच्च-स्तरीय भेटी, क्षमता बांधणी आणि प्रशिक्षण कार्यक्रम आणि द्विपक्षीय सराव यासह व्यापक संवाद वाढवत उभय देशांमधले द्विपक्षीय संरक्षण संबंध कालानुरूप विस्तारले आहेत.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
महिला आणि बालविकास मंत्रालय
केंद्रीय महिला आणि बाल विकास मंत्री स्मृती इराणी यांनी महिला सक्षमीकरणावरील पहिल्या जी 20 मंत्रिस्तरीय परिषदेला संबोधित केले
केंद्रीय मंत्री स्मृती इराणी यांनी परस्पर सहकार्याद्वारे लिंगभाव समानता आणि महिला केंद्रित समस्या सोडवण्याच्या भारताच्या वचनबद्धतेचा पुनरुच्चार केला
केंद्रीय महिला आणि बाल विकासमंत्र्यांनी भागीदार देशांमधील लिंगभाव समानता आणि महिला सक्षमीकरणाला प्रोत्साहन देण्यासाठी भारत जी -20 सह एकजुटीने उभा असल्याची दिली ग्वाही
नवी दिल्ली, 27 ऑगस्ट 2021
केंद्रीय महिला आणि बालविकास मंत्री, स्मृती इराणी यांनी महिलांच्या सक्षमीकरणावरील पहिल्या जी -20 मंत्रिस्तरीय परिषदेला संबोधित केले. या परिषदेचे आयोजन इटलीच्या सांता मार्गेरीटा लिगर येथे आभासी स्वरूपात करण्यात आले होते. केंद्रीय मंत्र्यांनी परस्पर सहकार्याद्वारे लिंगभाव आणि महिला केंद्रित समस्या सोडवण्याच्या भारताच्या वचनबद्धतेचा पुनरुच्चार केला. पंतप्रधान नरेंद्र मोदी यांच्या नेतृत्वाखाली भारतातील लिंगभाव समानता वाढवण्यासाठी, उत्तम आरोग्य सेवा सुनिश्चित करण्यासाठी आणि महिलांची सुरक्षा बळकट करण्यासाठी हाती घेण्यात आलेल्या विविध उपक्रमांचा त्यांनी उल्लेख केला.
स्मृती इराणी यांनी आपल्या भाषणादरम्यान भागीदार देशांमधील लिंगभाव समानता आणि महिला सक्षमीकरणाला प्रोत्साहन देण्यासाठी भारत जी -20 सह एकजुटीने उभा असल्याची ग्वाही दिली आणि सहकार्य आणि समन्वयाद्वारे लिंगभाव समानता आणि महिला सशक्तीकरणाला प्रोत्साहन देण्यासाठी सर्व संबंधित मंचांवर जी 20 च्या लिंगभाव समानता मंत्र्यांबरोबर त्या सहभागी झाल्या.
महिला सक्षमीकरणावरील जी 20 परिषदेने एसटीईएम, आर्थिक आणि डिजिटल साक्षरता, पर्यावरण आणि शाश्वतता यासह सर्व क्षेत्रात महिला आणि मुलींच्या समानतेचे आणि विकासाचे उद्दिष्ट पुढे नेण्यासाठी समान उद्दिष्टे आणि सामायिक जबाबदाऱ्या मान्य केल्या.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 244
पंतप्रधान कार्यालय
सय्यद अल सैद यांचे पंतप्रधानांनी केले अभिनंदन
नवी दिल्ली, 12 जानेवारी 2020
ओमानचे सुलतान झाल्याबद्दल सय्यद हैथम बिन तारिक अल सैद यांचे पंतप्रधान नरेंद्र मोदी यांनी अभिनंदन केले आहे.
“ओमानचे सुलतान झाल्याबद्दल सय्यद हैथम बिन तारिक अल सैद यांचे मी अभिनंदन करतो. त्यांच्या नेतृत्वाखाली ओमानची प्रगती सुरु राहील, ओमानची समृद्धी आणि जागतिक शांतीसाठीचे योगदान वृद्धिंगत होईल, असा मला विश्वास आहे.
भारताचे ओमानसोबत प्राचीन संबंध आहेत. आमच्यातील धोरणात्मक भागीदारी अधिक बळकट करण्यासाठी सय्यद हैथम यांच्यासोबत काम करण्यास आम्ही उत्सुक आहोत.” असे पंतप्रधानांनी म्हटले आहे.
B.Gokhale/S.Kakade/P.Malandkar
(Visitor Counter : 57
संरक्षण मंत्रालय
भारतीय सैन्याने समर्पित रेल्वे मालवाहतुक मार्गिकेवर  घेतल्या चाचण्या
नवी दिल्ली, 15 जून 2021
भारतीय रेल्वेने नुकतीच समर्पित मालवाहतुक मार्गिका  विकसित केली आहे. त्यामुळे देशभरात वेगाने मालवाहतुक सेवा पुरवली जात आहे. भारतीय सैन्याने, सोमवारी , नवी रेवारी ते नवी फुलेरा या दरम्यान लष्करी रेल्वेची यशस्वी चाचणी घेतली. यात सैन्याची वाहने आणि उपकरणे होती. DFC च्या कार्यक्षमतेवर या चाचणीने लष्कराकडून शिक्कामोर्तब झाले आहे. भारतीय सैन्याचे, भारतीय समर्पित मालवाहतुक मार्गिका महासंघ लिमिटेड  आणि भारतीय रेल्वेबरोबर असलेल्या समन्वयाने सैन्यदलांसंबधित वाहतुकीची क्षमता लक्षणीयरीत्या वाढणार आहे. या चाचण्या, राष्ट्रीय संसाधनांच्या अनुकुलतेसाठी आणि विविध मंत्रालये तसेच विभागांमधे ताळमेळ राखला जावा याकरता "संपूर्ण राष्ट्र" दृष्टीकोनाचा एक भाग होता. भारतीय सैन्याचा, रेल्वे आणि DFCCIL सह संबंधित घटकांबरोबरच्या परस्पर संवादामुळे सैन्यदलां संबंधित वाहतुकीसाठी DFC आणि संबंधित पायाभूत सुविधेचा लाभ घेता येईल. यादृष्टीने ठराविक ठिकाणी पायाभूत सुविधा विकसित केल्या जात आहेत. त्यातून सैन्याच्या 'रोल ऑन रोल ऑफ'  सेवेवर सहाय्य केले जाईल. यासाठी कार्यपद्धतीही विकसित केली जात आहे. या चाचण्या, सैन्यदलाच्या कार्यप्रवणतेची सज्जता वाढवण्याच्या प्रक्रीयेतील महत्वाचे पहिले पाऊल आहे. हा उपक्रम राष्ट्रीय पायाभूत सुविधां अंतर्गत नियोजनाच्या टप्प्यावरच सैन्याच्या गरजा पूर्ण होण्याची प्रक्रिया सुनिश्चित करतो.
M.Iyengar/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
दूरसंचार आणि माहिती तंत्रज्ञान मंत्रालय
पेंशन अदालत
मुख्य पोस्टमास्टर जनरल, महाराष्ट्र सर्कल, मुंबई द्वारे टपाल विभागाच्या निवृत्तीवेतनधारकसाठी/ कुटुंब निवृत्तीवेतनधारकसाठी ४९ वी पेंशन अदालत दिनांक २८.०९.२०२१ रोजी ११.०० वाजता मुख्य पोस्टमास्टर जनरलचे कार्यालय, महाराष्ट्र सर्कल, मुंबई येथे आयोजित केली आहे.
निवृत्तीवेतनधारकांच्या लाभाशी संबंधित तक्रारी, जे टपाल विभागातून निवृत्त झाले आहेत/ ज्यांची सेवेत असताना मृत्यू झालेली आहे, टपाल विभाग, महाराष्ट्र आणि गोवा राज्यांचे निववृत्तीधारक ज्यांचे ३ महिन्याच्या आत पूर्तता झालेली नाही अशा प्रकरणांचा डाक पेंशन अदालत मधे विचार केला जाईल.
कोविड-१९ महामारीच्या उद्भवलेल्या परिस्थितीमुळे पेंशन अदालतला प्रत्यक्ष उपस्थित राहणे टाळावे.
पेंशन अदालत मधे पुर्णपणे कायदेशीर मुद्द्यासह प्रकरणे ई. वारसा प्रमाणपत्र, कल्पित पेंशन, तीबीओपि/एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या प्रकरनांचा विचार करण्यात येणार नाही.
निवृत्तीवेतनधारक खाली दिलेल्या प्रपत्रामध्ये आपले अर्जाचे तिप्पट प्रती वरिष्ठ लेखा अधिकारी/ सचिव, पेंशन अदालत, मुख्य पोस्टमास्टर जनरल कार्यालय, महाराष्ट्र सर्कल, मुंबई जीपीओ भवन, दूसरा मजला, मुंबई -४०० ००१ ला ३१.०८.२०२१ रोजी किंवा यापूर्वी वैयक्तिक रूपाने पाठवू शकता. ३१.०८.२०२१ च्या नंतर मिळालेल्या अर्जावर पेंशन अदालतमध्ये विचार करण्यात येणार नाही.
पुढे, पोस्टमास्टर जनरल नागपुर क्षेत्र नागपुर-४४००१० द्वारा दिनांक ०२.०९.२०२१ ला ११.०० वाजता, पोस्टमास्टर जनरल नागपुर यांचे कार्यालय, डाक सदन, पहिला माळा, शंकरनगर डाकघर बिल्डिंग नागपुर -४४००१० ईथे पेंशन अदालतचे आयोजन करण्यात आले आहे. निवृत्तीवेतनधारक खाली दिलेल्या प्रपत्रामध्ये आपले अर्ज, पोस्टमास्टर जनरल नागपुर क्षेत्र नागपुर-४४००१० ळा २६.०८.२०२१ रोजी किंवा यापूर्वी पाठवू शकतात. २६.०८.२०२१ च्या नंतर मिळालेल्या अर्जावर पेंशन अदालतमध्ये विचार करण्यात येणार नाही.
अर्थ मंत्रालय
रिझर्व्ह बँकेच्या ‘डिजिटल रुपी' या डिजिटल चलनाची घोषणा
अनुसूचित व्यावसायिक बँकांद्वारे 75 जिल्ह्यांमध्ये 75 डिजिटल बँकिंग युनिट्सची स्थापना केली जाणार
2022 मध्ये 1.5 लाख टपाल कार्यालये 100 टक्के कोर बँकिंग प्रणालीवर आणली जाणार
डिजिटल पेमेंट व्यवस्थेसाठी आर्थिक सहाय्य सुरूच राहणार
नवी दिल्ली, 1 फेब्रुवारी 2022
केंद्रीय अर्थ आणि कार्पोरेट व्यवहार मंत्री निर्मला सीतारामन यांनी 2022-23 पासून रिझर्व्ह बँक ऑफ इंडियाद्वारे डिजिटल रुपया जारी करण्यात येणार असल्याची घोषणा केली. आज संसदेत केंद्रीय अर्थसंकल्प 2022-23 सादर करताना अर्थमंत्र्यांनी सांगितले की हे सेंट्रल बँक डिजिटल चलन  डिजिटल अर्थव्यवस्थेला मोठी चालना देईल. डिजिटल चलनामुळे अधिक कार्यक्षम आणि स्वस्त चलन व्यवस्थापन प्रणाली शक्य होईल, असे त्या म्हणाल्या. डिजिटल चलन ब्लॉक चेन आणि अन्य तंत्रज्ञानाचा वापर करेल.
डिजिटल बँकिंग:
निर्मला सीतारामन म्हणाल्या की, गेल्या काही वर्षांत, देशात डिजिटल बँकिंग, डिजिटल पेमेंट आणि फिनटेक नवसंशोधन वेगाने वाढले आहे. डिजीटल बँकिंगचे लाभ देशाच्या कानाकोपऱ्यात ग्राहकस्नेही पद्धतीने पोहचावेत यासाठी सरकार या क्षेत्रांना निरंतर प्रोत्साहन देत आहे. हाच कार्यक्रम पुढे नेत, आणि आपल्या स्वातंत्र्याची 75 वर्षे पूर्ण झाल्यानिमित्त, अर्थमंत्र्यांनी घोषणा केली की, अनुसूचित व्यावसायिक बँकांद्वारे देशातील 75 जिल्ह्यांमध्ये 75 डिजिटल बँकिंग युनिट्स  स्थापन करण्याचा प्रस्ताव आहे.
कधीही- कुठेही टपाल कार्यालय बचत:
आणखी एक महत्त्वाची घोषणा करताना अर्थमंत्र्यांनी सांगितले की 2022 मध्ये, 1.5 लाख टपाल कार्यालये 100 टक्के कोअर बँकिंग प्रणाली अंतर्गत येतील. यामुळे आर्थिक समावेशन आणि नेट बँकिंग, मोबाइल बँकिंग, एटीएमद्वारे खात्यांचे व्यवहार करणे शक्य होईल आणि टपाल कार्यालय खाती आणि बँक खाती यांच्यात निधीचे ऑनलाइन हस्तांतरण देखील सुलभ होईल. विशेषतः ग्रामीण भागातील शेतकरी आणि ज्येष्ठ नागरिकांसाठी हे उपयुक्त ठरेल, आणि आंतरपरिचालन क्षमता आणि आर्थिक समावेशन सक्षम होईल.
डिजिटल पेमेंट
मागील अर्थसंकल्पात डिजिटल पेमेंट व्यवस्थेसाठी घोषित केलेले आर्थिक सहाय्य 2022-23 मध्ये सुरू राहील, असे आश्वासन अर्थमंत्र्यांनी दिले. यामुळे डिजिटल पेमेंटचा अवलंब करण्यास आणखी प्रोत्साहन मिळेल. किफायतशीर आणि वापरण्यास सोप्या पेमेंट प्लॅटफॉर्मच्या वापराला प्रोत्साहन देण्यावरही लक्ष केंद्रित केले जाईल, असे त्यांनी सांगितले.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 303
राष्ट्रपती कार्यालय
नेताजी सुभाषचंद्र बोस यांच्या 125व्या जयंती निमित्त राष्ट्रपती राम नाथ कोविन्द यांनी वाहिली आदरांजली
राष्ट्रपती राम नाथ कोविंद यांनी नेताजी सुभाषचंद्र बोस यांना त्यांच्या 125व्या जयंती निमित्त आज  रोजी राष्ट्रपती भवन येथे आदरांजली वाहिली. त्यांनी राष्ट्रपती भवन येथे नेताजींच्या तैलचित्राला पुष्पांजली अर्पण केली.
पंतप्रधान कार्यालय
श्रीस्वामीनारायण मंदिरात 19 मे रोजी आयोजित 'युवा शिबिर'ला पंतप्रधान संबोधित करणार
नवी दिल्ली, 18 मे 2022
पंतप्रधान नरेंद्र मोदी 19 मे 2022 रोजी सकाळी 10:30 वाजता करेलीबाग, वडोदरा येथे आयोजित करण्यात आलेल्या 'युवा शिबिर'ला व्हिडिओ कॉन्फरन्सिंगद्वारे संबोधित करतील. श्री स्वामीनारायण मंदिर, कुंडलधाम आणि श्री स्वामीनारायण मंदिर करेलीबाग, वडोदरा हे या शिबिराचे आयोजन करत आहेत.
अधिकाधिक तरुणांना समाजसेवेत आणि राष्ट्रउभारणीत सहभागी करून घेण्याच्या उद्देशाने या शिबिराचे आयोजन करण्यात आले आहे. एक भारत श्रेष्ठ भारत, आत्मनिर्भर भारत, स्वच्छ भारत इत्यादी उपक्रमांद्वारे नवीन भारताच्या उभारणीसाठी तरुणांना भागीदार बनवण्याचाही उद्देश या शिबिराच्या आयोजनामागे आहे.
S.Kane/S.Auti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
केंद्रीय मंत्रिमंडळाने ऊस उत्पादक शेतकऱ्यांसाठी सुमारे 3,500 कोटी रुपयांच्या अर्थसहाय्याला दिली मंजुरी
ही मदत थेट शेतकऱ्यांच्या खात्यात जमा होईल
या निर्णयाचा फायदा पाच कोटी ऊस उत्पादक शेतकरी आणि त्यांच्यावर अवलंबून असलेल्यांना, तसेच साखर कारखान्यांमध्ये आणि त्या संबंधित सहायक उपक्रमात काम करणाऱ्या पाच लाख कामगारांना होईल
पंतप्रधान नरेंद्र मोदी यांच्या अध्यक्षतेखाली आर्थिक व्यवहार विषयक मंत्रिमंडळ समितीने ऊस उत्पादक शेतकऱ्यांसाठी सुमारे 3,500 कोटी रुपयांच्या मदतीला मंजुरी दिली आहे.
सध्या भारतात ऊस उत्पादक शेतकरी आणि त्यांच्यावर अवलंबून असलेल्याची संख्या जवळतास पाच कोटी आहे. या व्यतिरिक्त साखर कारखान्यांमध्ये आणि त्याच्याशी संलग्न उपक्रमात सुमारे पाच लाख कामगार काम करतात; आणि त्यांची उपजीविका साखर उद्योगावर अवलंबून आहे.
शेतकरी साखर कारखानदारांना त्यांचा ऊस विकतात, परंतु अतिरिक्त साखर साठा असल्याने साखर कारखानदारांकडून शेतकऱ्यांना थकीत रक्कम मिळत नाही. या समस्येवर तोडगा काढण्यासाठी सरकार अतिरिक्त साखर साठा मोकळा करण्याची सुविधा देत आहे. यामुळे ऊस उत्पादक शेतकर्यांना थकबाकीची भरपाई होईल. सरकार यासाठी 3,500 कोटी रुपये खर्च करणार असून ही मदत ऊस दराच्या थकीत रकमेसाठी साखर कारखानदारांच्या वतीने शेतकऱ्यांच्या खात्यात थेट जमा होईल आणि त्यानंतर शिल्लक, जर काही असेल तर कारखान्याच्या खात्यात जमा होईल.
या अनुदानाचा उद्देश साखर हंगाम 2020-21 साठी साखर कारखान्यांना वाटप केलेल्या जास्तीत जास्त निर्यात कोटा  पर्यंत मर्यादित 60 एलएमटी साखरेच्या निर्यातीवरील हाताळणी, अपग्रेडिंग आणि इतर प्रक्रिया खर्च आणि आंतरराष्ट्रीय आणि अंतर्गत वाहतूक आणि मालवाहतूक शुल्कासह विपणन खर्च करणे हा आहे.
या निर्णयाचा फायदा पाच कोटी ऊस उत्पादक शेतकरी आणि त्यांच्यावरील अवलंबितांना तसेच साखर कारखान्यात आणि त्या संबंधित सहायक उपक्रमात काम करणाऱ्या पाच लाख कामगारांना होईल.
पंतप्रधान कार्यालय
विश्वकर्मा जयंतीनिमित्त पंतप्रधानांनी जनतेला दिल्या शुभेच्छा
पंतप्रधान नरेंद्र मोदी यांनी विश्वकर्मा जयंतीनिमित्त जनतेला शुभेच्छा दिल्या आहेत. समर्पण, प्रतिभा आणि कठोर परिश्रम घेऊन समाजात नवनवीन उपक्रम पुढे नेणाऱ्या सर्व शिल्पकारांचे आणि कारागिरांचे त्यांनी अभिनंदन केले आहे.
आपल्या एका X वरील पोस्टमध्ये पंतप्रधान म्हणाले;
भगवान विश्वकर्मा यांच्या जयंतीनिमित्त आपल्या सर्व कुटुंबीयांना खूप खूप शुभेच्छा. याप्रसंगी, आपल्या समर्पण, प्रतिभा आणि कठोर परिश्रमातून समाजात नवनवीन उपक्रम पुढे नेणाऱ्या सर्व शिल्पकारांचे आणि सर्व कारागिरांचे मी हृदयापासून अभिनंदन करतो.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंग, संक्रमणकाळात सुशासनातील उत्तम पद्धती याविषयीच्या आकांक्षित जिल्ह्याच्या जिल्हाधिकाऱ्यांसाठी आयोजित कार्यशाळेला संबोधित करणार
नवी दिल्ली, 3 सप्टेंबर 2020
केंद्रीय कार्मिक, सार्वजनिक तक्रार आणि निवृत्तीवेतन खात्याचे राज्यमंत्री डॉ जितेंद्र सिंग एनसीजीजी-नीती आयोगाने आयोजित केलेल्या कोविड-19 संदर्भातील एकदिवसीय कार्यशाळेच्या समारोप सत्राला संबोधित करतील. संक्रमण काळातील उत्तम सुशासन पद्धती असा विषय असून आकांक्षित जिल्ह्यांच्या जिल्हाधिकाऱ्यांसाठी ही कार्यशाळा आयोजित करण्यात आली आहे. या कार्यशाळेला केंद्रीय मंत्री वेबिनारच्या माध्यमातून 4 सप्टेंबर रोजी संबोधित करतील. एकदिवसीय कार्यशाळेला विविध मंत्रालय/विभागाचे अध्यक्ष, राज्य सरकारचे प्रतिनिधी आणि जिल्हाधिकारी संबोधित करणार आहेत. सहभागितांमध्ये डीएआरपीजी, नीती आयोग, केंद्रीय मंत्रालय, केंद्र सरकारमधील वरिष्ठ सनदी अधिकारी जे आकांक्षित जिल्ह्यांमध्ये प्रभारी अधिकारी म्हणून काम पाहत आहेत, राज्य सरकारमधील वरिष्ठ अधिकारी, जिल्हाधिकारी आणि जिल्हा स्तरीय अधिकाऱ्यांचा समावेश आहे. समारोप सत्राला नीती आयोगाचे मुख्य कार्यकारी अधिकारी अमिताभ कांत आणि डीएआरपीजी आणि डीपीपीडब्ल्युचे सचिव डॉ के. शिवाजी मार्गदर्शन करणार आहेत. नॅशनल सेंटर फॉर गुड गव्हर्नन्स, प्रशासकीय सुधारणा विभाग आणि सार्वजनिक तक्रार आणि नीती आयोगाने कोविड-19 संक्रमण परिस्थितीत सुशासनाविषयीचे ज्ञान जिल्हापातळीपर्यंत पोहचावे या उद्देशाने संयुक्तरित्या या कार्यशाळेचे आयोजन केले आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
अरुणाचल प्रदेशातील विकासकामांबद्दल पंतप्रधानांकडून कौतुकोद्गार
नवी दिल्ली, 11 एप्रिल 2023
अरुणाचल प्रदेशातील विकास कामांबाबत केंद्रीय गृहमंत्री अमित शहा यांच्या ट्विटला उत्तरादाखल पंतप्रधानांनी ट्विट केले आहे की,
"या विकासकामांमुळे अरुणाचल प्रदेशातील दुर्गम भागात राहणाऱ्या लोकांचे जीवनमान सुधारेल."
केंद्रीय गृहमंत्री,अमित शहा यांनी ट्विट करून माहिती दिली की,त्यांनी किबिथू येथे आयटीबीपीद्वारे सुरू केलेल्या अनेक योजनांसह 9 मिनी-मायक्रो जलविद्युत प्रकल्पांच्या कामांना प्रारंभ केला. या अरूणाचल भेटीमध्ये त्यांनी महिलांच्या नेतृत्वाखालील बचत गटांच्या प्रदर्शनालाही भेट दिली.
पंतप्रधानांनी ट्विट केले;
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
श्री अरबिंदो यांच्या 150 व्या जयंतीनिमित्त 13 डिसेंबर रोजी आयोजित होणाऱ्या कार्यक्रमात पंतप्रधान होणार सहभागी
या प्रसंगी श्री अरबिंदो यांच्या सन्मानार्थ पंतप्रधान करणार एका स्मृती नाण्याचे आणि टपाल तिकिटाचे प्रकाशन
नवी दिल्ली, 12 डिसेंबर 2022
श्री अरबिंदो यांच्या 150 व्या जयंतीनिमित्त 13 डिसेंबर 2022 रोजी आयोजित होणाऱ्या कार्यक्रमात पंतप्रधान नरेंद्र मोदी संध्याकाळी पाच वाजता व्हिडिओ कॉन्फरन्सिंगच्या माध्यमातून सहभागी होणार आहेत. स्वातंत्र्याच्या अमृत महोत्सवांतर्गत पुद्दुचेरी येथे कंबलन कलाई संगममध्ये या कार्यक्रमाचे आयोजन होणार असून या कार्यक्रमात श्री अरबिंदो यांच्या सन्मानार्थ पंतप्रधान नरेंद्र मोदी एका स्मृती नाण्याचे आणि टपाल तिकिटाचे प्रकाशन करतील. यावेळी श्री अरबिंदो यांच्या अनुयायांसह उपस्थितांसमोर पंतप्रधान आपले विचार देखील व्यक्त करतील.
भारताच्या स्वातंत्र्य संग्रामात मोलाचे योगदान देणारे आणि दूरदृष्टी असलेल्या श्री अरबिंदो यांचा जन्म 15 ऑगस्ट 1872 रोजी झाला. देशाच्या स्वातंत्र्याला 75 वर्षे पूर्ण झाल्याच्या निमित्ताने भारताची जनता, संस्कृती आणि साध्य केलेली कामगिरी यांच्या गौरवशाली इतिहासाचा आनंद साजरा करण्याच्या उद्देशाने स्वातंत्र्याच्या अमृतमहोत्सवांतर्गत देशभरात संपूर्ण वर्षभर विविध उपक्रम आणि कार्यक्रम आयोजित करून श्री अरबिंदो यांची 150 वी जयंती साजरी केली जात आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
देशाच्या कोविड प्रतिबंधक लसीकरण मोहिमेमध्ये देण्यात आलेल्या लसीच्या मात्रांची संख्या 33 कोटी 57 लाखांपर्यंत पोहोचली
देशात गेल्या 24 तासांत 48,786 नव्या कोरोना रुग्णांच्या नोंदीसह गेल्या सलग चार दिवसांत रोज नोंदल्या गेलेल्या नव्या रुग्णांची संख्या 50 हजारहून कमी
देशातील कोविड सक्रीय रुग्णसंख्येचे  सध्याचे प्रमाण आतापर्यंतच्या एकूण बाधितांच्या फक्त 1.72%
दैनंदिन पॉझिटीव्हिटी दर  सलग 24 व्या दिवशी 5% हून कमी
देशातील लसीकरण मोहिमेमध्ये देण्यात आलेल्या लसीच्या एकूण मात्रांच्या संख्येत वाढ होऊन ती काल 33 कोटी 57 लाखांवर पोहोचली. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 44,75,791 सत्रांच्या आयोजनातून कोविड प्रतिबंधक लसीच्या एकूण 33,57,16,019 मात्रा देण्यात आल्या आहेत. देशभरात गेल्या 24 तासांत, लसीच्या 27,60,345 मात्रा देण्यात आल्या आहेत. यामध्ये खालील विविध गटांच्या लसीकरणाचा समावेश आहे:
देशात कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा 21 जून 2021 पासून सुरु झाला. केंद्र सरकार, देशभरातील लसीकरण मोहिमेचा वेग तसेच व्याप्तीचा विस्तार वाढविण्यासाठी कटिबद्ध आहे.
देशात, गेल्या 24 तासांत, 48,786 नव्या कोविड बाधित रुग्णांची नोंद झाली.
गेले 4 दिवस सलग, नव्या कोविड बाधितांची संख्या रोज 50 हजारांहून कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि एकत्रित प्रयत्नांचा हा परिणाम आहे.
देशातील सक्रीय कोविड रुग्णांच्या संख्येत देखील सतत घसरण होत आहे. भारतातील आजची सक्रीय रुग्णसंख्या 5,23,257 इतकी आहे.
गेल्या 24 तासांत, एकूण कोविड सक्रीय रुग्णसंख्या 13,807 ने कमी झाली आणि सध्या सक्रीय असलेल्या रुग्णांचे प्रमाण भारतातील एकूण कोविड बाधितांच्या संख्येच्या फक्त 1.72% इतके आहे.
अधिकाधिक व्यक्ती कोविड-19 संसर्गातून मुक्त होत असल्यामुळे, देशात आता एका दिवसात कोविडमुक्त होणाऱ्यांची संख्या सलग 49 व्या दिवशी दैनंदिन स्तरावरील नव्या बाधित रुग्णांच्या संख्येपेक्षा जास्त असल्याचे दिसते. गेल्या 24 तासांत 61,588 कोरोना रुग्ण रोगमुक्त झाले.
एका दिवसात नव्याने बाधित होणाऱ्यांच्या तुलनेत, गेल्या 24 तासांत, 12 हजाराहून जास्त  व्यक्ती कोविडमुक्त झाल्या आहेत.
महामारीची सुरुवात झाल्यापासून आतापर्यंत कोविड बाधित झालेल्यांपैकी 2,94,88,918 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 61,588 कोरोना रुग्ण बरे झाले. यामुळे एकंदर रोगमुक्ती दर 96.97% झाला असून या दराचा सतत चढता कल दिसून येतो आहे.
देशभरात कोविड संसर्ग तपासणी चाचण्यांचा वेग लक्षणीयरीत्या वाढविण्यात आला असून गेल्या 24 तासांच्या कालावधीत देशात एकूण 19,21,450 चाचण्या करण्यात आल्या. संसर्गाच्या सुरुवातीपासून आतापर्यंत देशात एकूण 41 कोटी 20 लाखांहून अधिक  चाचण्या करण्यात आल्या आहेत.
देशभरात एकीकडे चाचण्यांचे प्रमाण वाढविले जात असतानाच, दुसरीकडे साप्ताहिक पॉझिटीव्हिटी दरातही सातत्याने घसरण दिसून येत आहे. साप्ताहिक पॉझिटीव्हिटी दर सध्या 2.64% आहे तर दैनंदिन पॉझिटीव्हिटी दर आज 2.54% इतका आहे. सलग 24 व्या दिवशी हा दर 5% हून कमी राहिला आहे.
राष्ट्रपती कार्यालय
न्यायमूर्ती शरद बोबडे यांनी घेतली सरन्यायाधीश पदाची शपथ
नवी दिल्ली, 18 नोव्हेंबर 2019
राष्ट्रपती भवनात आज  दरबार हॉलमध्ये झालेल्या समारंभात न्यायमूर्ती शरद अरविंद बोबडे यांनी राष्ट्रपतींसमोर देशाचे नवे सरन्यायाधीश म्हणून शपथ घेतली.
B.Gokhale/S.Kakade/D.Rane
(Visitor Counter : 81
पंतप्रधान कार्यालय
पंतप्रधान 28 डिसेंबर रोजी 100 व्या किसान रेल्वेला हिरवा झेंडा दाखवणार
नवी दिल्ली, 26 डिसेंबर 2020
पंतप्रधान नरेंद्र मोदी 28 डिसेंबर 2020 रोजी संध्याकाळी साडेचार वाजता व्हिडिओ कॉन्फरन्सिंगद्वारे महाराष्ट्रातील सांगोला ते पश्चिम बंगालमधील शालीमार पर्यंत धावणाऱ्या 100 व्या किसान रेल्वेला झेंडा दाखवून रवाना करतील. यावेळी केंद्रीय मंत्री नरेंद्रसिंग तोमर आणि पीयूष गोयल देखील उपस्थित राहणार आहेत.
या अनेक प्रकारच्या मालाच्या एकत्रित रेल्वे वाहतूक सेवेमध्ये फ्लॉवर, ढोबळी मिरची, कोबी, शेवग्याच्या शेंगा, मिरची, कांदा अशा भाज्या तसेच द्राक्षे, संत्री, डाळिंब, केळी, सीताफळ इत्यादी फळे असतील. मार्गातील सर्व थांब्यांवर मालवाहतुकीच्या या रेल्वेच्या आकाराला कोणतेही बंधन न ठेवता नाशिवंत माल ट्रेन मध्ये भरणे आणि उतरवण्याला परवानगी देण्यात आली आहे. केंद्र सरकारने फळ आणि भाज्यांच्या वाहतुकीवर 50 टक्के सवलत दिली आहे.
किसान रेल विषयी:
पहिली किसान रेल्वे 7 ऑगस्ट, 2020 रोजी देवळाली ते दानापूर पर्यंत चालवण्यात आली आणि पुढे मुजफ्फरपूर पर्यंत हा प्रवास वाढविण्यात आला. शेतकर्यांकडून चांगला प्रतिसाद मिळाल्याने ही रेल्वे सेवा आठवड्यातून तीन दिवस सुरु करण्यात आली.
देशभरात कृषी उत्पादनांची जलद वाहतूक सुनिश्चित करण्यासाठी किसान रेल्वेची भूमिका अत्यंत महत्वपूर्ण ठरली आहे. ही सेवा नाशिवंत उत्पादनांची अखंड पुरवठा साखळी प्रदान करते.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी तेजू विमानतळाच्या अद्ययावतीकरणाचे केले स्वागत
पंतप्रधान नरेंद्र मोदी यांनी तेजू विमानतळावर नव्याने विकसित केलेल्या पायाभूत सुविधांचे स्वागत केले आहे, केंद्रीय मंत्री, ज्योतिरादित्य सिंदिया यांच्या हस्ते आज या सेवासुविधांचे उदघाटन झाले.
पंतप्रधान नरेंद्र मोदी यांच्या हस्ते नोव्हेंबर 2022 मध्ये डोनी पोलो विमानतळाचे उदघाटन झाल्यानंतर, आता तेजू विमानतळाचे अद्ययावतीकरण म्हणजे एक उल्लेखनीय टप्पा असून यामुळे आमच्या राज्याच्या संपर्क यंत्रणेत मोठी वाढ होईल, असे अरुणाचल प्रदेशचे मुख्यमंत्री पेमा खंडू यांनी समाज माध्यमावरील संदेशात म्हटले आहे.
"अरुणाचल प्रदेश आणि संपूर्ण ईशान्य भागातील संपर्काच्या दृष्टीने एक अतिशय उत्तम बातमी,"
असे पंतप्रधानांनी आपल्या संदेशात म्हटले आहे.
पंतप्रधान कार्यालय
पंतप्रधान आणि अफगाणिस्तानच्या राष्ट्रपतींनी एकमेकांना दिल्या शुभेच्छा
नवी दिल्ली, 24 मार्च 2020
पंतप्रधान नरेंद्र मोदी यांनी आज अफगाणिस्तानचे राष्ट्रपती अश्रफ घनी यांच्याशी दूरध्वनीवरून संवाद साधला. दोन्ही नेत्यांनी एकमेकांना नवरोझच्या शुभेच्छा दिल्या. ते म्हणाले कि हा सण दोन्ही देशांमधील सामायिक वारसा आणि सांस्कृतिक संबंधांचे प्रतीक आहे.
दोन्ही नेत्यांनी कोविड-19 महामारी संदर्भात उद्भवलेल्या परिस्थितीवर विशेष चर्चा केली आणि सहकार्याला चालना देण्यासाठी आपल्या वचनबद्धतेचा पुनरुच्चार केला.
G.Chippalkatti/S.Kane/P.Malandkar
(Visitor Counter : 100
संरक्षण मंत्रालय
पी17 ए जहाज प्रकल्पांतर्गत ‘हिमगिरी’ चे जलावतरण
नवी दिल्ली, 14 डिसेंबर 2020
कोलकाता येथे मेसर्स गार्डन रिच शिपबिल्डर्स अँड इंजिनिअर्स लिमिटेड  मध्ये सुरू असलेल्या 17 ए जहाजांच्या तीन प्रकल्पांपैकी ‘हिमगिरी’ या दुसऱ्या जहाजाचे आज जलावतरण करण्यात आले. दुपारी एक वाजून 35 मिनिटांनी या जहाजाने पहिल्यांदा हुगळी नदीच्या पाण्यात प्रवेश केला. यावेळी चीफ ऑफ डिफेन्स स्टाफ जनरल बिपिन रावत यावेळी प्रमुख पाहुणे म्हणून उपस्थित होते. नौदलाच्या परंपरेनुसार सीडीएस रावत यांच्या पत्नी मधुलिका रावत यांनी अथर्व वेदांमधील मंत्रोच्चार करत या जहाजाचे जलावतरण केले. पन्नास वर्षांपूर्वी 1970 मध्ये जलावतरण करण्यात आलेल्या लिएंडर श्रेणीतल्या जहाजांच्या मालिकेतील दुसऱ्या विनाशिकेच्या नावावरून या जहाजाला हिमगिरी हे नाव आणि चिन्ह देण्यात आले आहे.
17ए या प्रकल्पांतर्गत एकूण सात जहाजांची बांधणी करण्यात येत असून त्यापैकी चार जहाजांची बांधणी मुंबईतील माझगाव डॉक शिपबिल्डर्स लिमिटेड आणि तीन जहाजांची बांधणी जीआरएसईमध्ये करण्यात येत आहे. अत्याधुनिक स्टेल्थ  वैशिष्ट्ये, देशी बनावटीची अत्याधुनिक शस्त्रे आणि सेन्सर अशा अनेक वैशिष्ट्यांचा या जहाजांमध्ये समावेश आहे. भारतीय नौदलासाठी पी17ए अंतर्गत अत्याधुनिक तीन युद्धनौकांची बांधणी करण्याची जीआरएसईची वचनबद्धता हिमगिरीच्या जलावतरणातून दिसून आली आहे. गेल्या काही वर्षात 100 हून जास्त जहाजांची बांधणी करत जीआरएसईने एक आघाडीची जहाजबांधणी करणारी गोदी म्हणून ओळख निर्माण केली आहे. पी17ए या मालिकेतील जहाजांची बांधणी करताना निर्माण झालेल्या नव्या आव्हानांना तोंड देताना या गोदीने आपल्या पायाभूत सुविधा आणि कौशल्यामध्ये सुधारणा केली आहे. पी17ए जहाजे ही जीआरएसई मध्ये तयार करण्यात आलेली पहिली गॅस टर्बाईन प्रॉपल्शन प्रणाली असलेली आणि सर्वात मोठा कॉम्बॅट प्लॅटफॉर्म असलेली जहाजे आहेत.
याच्या समावेशामुळे आत्मनिर्भर भारत या भारताच्या दृष्टीकोनाला पाठबळ मिळाले आहे. पी17ए जहाजांची रचना संपूर्णपणे देशी बनावटीची असून डायरेक्टरेट ऑफ नेव्हल डिझाईन  आणि डीएनडी  यांनी केली आहे आणि एमडीएल आणि जीआरएसई या भारतीय गोद्यांमध्ये त्यांची बांधणी होत आहे. नौदलाच्या जहाजबांधणीमुळे कोविड-19 पश्चात अर्थव्यवस्थेला चालना देण्याची मोठी संधी उपलब्ध झाली आहे. 17 ए प्रकल्पातील जहाजांना लागणाऱ्या सामग्री/ उपकरणांचा 80 टक्के पुरवठा भारतीय पुरवठादारांकडून केला जात आहे आणि 2000 पेक्षा जास्त भारतीय कंपन्या आणि एमएसएमईंना रोजगार संधी उपलब्ध झाल्या आहेत. या जहाजांचा ताबा ऑगस्ट 2023 मध्ये निर्धारित वेळेत करता यावा यासाठी जीआरएसई या जहाजाची मॉड्युलर बांधणी आउटसोर्सिंग आणि एकात्मिक बांधणी पद्धतीद्वारे करत आहे.S.Thakur/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216